vanden borre ten tijde van zijnder aflivicheit
ende tot dien alsulcke pennighen als comen zijn
vand voirs afgheleydden vijff rins gulden erflijck
daer hij naeden lantrechte schuldich inne was
ghericht te zijne en daer de voirs wijlen jouffr
jehane de peninghen aff aenveerdt en gehaven
hadde hem des gedragen totten vonisse de voirs
jan mordant als man en moboer marien va sinte
marien zijnder huysvrouwen daer op antwoerden dede
segghen dat hij wel bekinde met zijnd huysvrouwe
aenveerdt te hebben de have der voirs wijlen jouffr
jehannen van longpret zijnd huysvr moeyen als
begatar maer ontkinde geheel en al dat de voirs
wijlen jouffrouwe jehanne eneghe vlieghen erve
nae doode des voirs wijlen gheerts vanden borre
huers mans aenveerdt en behouden hadde meer
dan een bedde want huer huys ter lanen staen
ten tijde vander lester divsien met allen sghens
dat daer inne was verbrande Putende tselve
bij alzoe hem dat ontkent werdde te thoenen
kynde oick wel dat waer was dat de voirs gheert
wijlen vanden borre der voirs wijlen jouffrouwe
jehannen nae staet der heynigher kercken getrout
hadde Maer ontkende der partien dat bijder
selv wijlen jouffr jehannens tijde eneghe
renten afgheleeght waen segghende datmen
dat nemermeer bevinden en soude Maer
was waer dat de voirs wijlen gheert vand
bosschen borre in zijnen testamente ende
uutersten wille verclaert hadde in eender
clausulen hoe hij vercocht hadde acht
mudden rocx en eenen rins gulden erflijcke
ranten ende pacht gecomen vander zijden
der voirs wijlen jouffrouwen jegannen van